ບັນດາພາກສ່ວນຕ່າງໆ ມອບເງິນ ປະກອບສ່ວນເຂົ້າໃນກອງປະຊຸມໃຫຍ່
ບັນດາພາກສ່ວນຕ່າງໆມອບເງິນປະກອບສ່ວນເຂົ້າໃນກອງປະຊຸມໃຫຍ່ຄັ້ງທີ IV ຂອງອົງຄະນະພັກສະຖາບັນການເມືອງ ແລະ ການປົກຄອງ ແຫ່ງຊາດ
- ສະຫະພັນ ກຳມະບານ ສມປຊ ມອບເງິນປະກອບສ່ວນ 3.000.000 ກີບ
ສະຫະພັນ ກຳມະບານ ສະຖາບັນການເມືອງ ແລະ ການປົກຄອງ ແຫ່ງຊາດ ເຂົ້າຮ່ວມຂະບວນການສະເຫຼີມສະຫຼອງ ວັນກຳມະກອນສາກົນ
ໃນວັນທີ 1 ພຶດສະພາ ທີ່ຜ່ານມາ ສະຫະພັນ ກຳມະບານ ສະຖາບັນການເມືອງ ແລະ ການປົກຄອງ ແຫ່ງຊາດ ໄດ້ພ້ອມພາກັນເຂົ້າຮ່ວມຂະບວນການສະເຫີມສະຫຼອງ ວັນທີ 1 ພຶດສະພາ ວັນກຳມະກອນສາກົນ ຄົບຮອບ 129 ປີ (1.5.1886-1.5.2015) ທີ່ປະຕູໄຊ ໂດຍການນຳຄະນະຂອງ ທ່ານ ປທ ອິນທະວົງ ໂຄດປັນຍາ ຮອງຫົວໜ້າຫ້ອງການ ສມປຊ, ປະທານ ສະຫະພັນ ກຳມະບານ ສມປຊ ພ້ອມດ້ວຍ ບັນດາແຕ່ລະໜ່ວຍຮາກຖານ ກຳມະບານ ຄູອາຈານ ແລະ ນັກສຶກສາ ເຂົ້າຮ່ວມ 30 ກວ່າທ່ານ.
ວິທະຍຸສາກົນ ແຫ່ງປະເທດຈີນ ປະຈຳລາວ ມອບປື້ມຕຳລາການຮຽນ-ການສອນ
ວັນທີ 30 ເມສາ 2015 ທີ່ຜ່ານມາ ຢູ່ທີ່ຫ້ອງຮັບແຂກ ຊັ້ນ 2 (ຕຶກຫ້ອງການ) ໄດ້ມີການ ມອບ-ຮັບ ປື້ມຕຳລາຮຽນພາສາຈີນຈາກ ສຳນັກງານວິທະຍຸສາກົນແຫ່ງປະເທດຈີນປະຈຳລາວ (CRI) ເຊິ່ງປື້ມດັ່ງກ່າວນີ້ມີ: ປື້ມຕຳລາການ ຮຽນ-ການສອນ ພາສາຈີນ 25 ຫົວ ແລະ ວາລະສານ ພາເພີນ ຈຳນວນ 1000 ສະບັບ ລວມມູນຄ່າ 17.000.000 ກີບ ໂດຍການກ່າວມອບຂອງ ທ່ານ ດວງພະຈັນ ຫົວໜ້າ ສຳນັກງານວິທະຍຸສາກົນ ແຫ່ງປະເທດຈີນປະຈຳລາວ (CRI) ພ້ອມດ້ວຍ ທ່ານ ນ. ລັດຕະນະພອນ ໂຄສົກ-ນັກຂ່າວ ວິທະຍຸສາກົນ ແຫ່ງປະເທດຈີນປະຈຳລາວ ແລະ ເປັນກຽດ ກ່າວຮັບຂອງ ທ່ານ ປທ ນ. ຄຳຫຼ້າ ແກ້ວອຸ່ນຄຳ ຫົວໜ້າ ຫ້ອງການ ສມປຊ.
ສມປຊ ຈັດຕັ້ງຂະບວນການສະເຫຼີມສະຫຼອງ ວັນກຳມະກອນສາກົນ 1 ພຶດສະພາ ຄົບຮອບ 129 ປີ
ເນື່ອງໃນໂອກາດວັນສ້າງຕັ້ງກຳມະກອນສາກົນ 1 ພຶດສະພາ ຄົບຮອບ 129 ປີ ສະນັ້ນ ໃນຕອນ ເຊົ້າ ເວລາ 6 ໂມງ ຂອງວັນທີ 30 ເມສາ ທີ່ສະຖາບັນການເມືອງ ແລະ ການປົກຄອງແຫ່ງຊາດ ໄດ້ຈັດຕັ້ງພິທີການຮັບຟັງການເລົ່າປະຫວັດຄວາມເປັນມາ ແລະ ຄວາມສຳຄັນຂອງວັນທີ 1 ພຶດສະພາ ພ້ອມ ທັງຈັດຕັ້ງ ການຍ່າງເພື່ອສຸຂະພາບ, ການແຂ່ງຂັນກິລາແລ່ນ ແລະ ລານ, ເພື່ອຕ້ອນຮັບວັນສຳ ຄັນ ດັ່ງກ່າວຂຶ້ນ.